b'\n_START_ARTICLE_\nKronbesittelse\n_START_PARAGRAPH_\nKronbesittelse er en stat som er underlagt den britiske monarken som s\xc3\xa5dan, i motsetning til oversj\xc3\xb8iske territorier, som er underlagt den britiske statens overh\xc3\xb8yhet. En kronbesittelse er ikke en del av Storbritannia. Det finnes tre kronbesittelser: Jersey, Guernsey (Kanal\xc3\xb8yene) og Man._NEWLINE_Ved \xc3\xa5 v\xc3\xa6re en uavhengig administrert embetsomr\xc3\xa5de er kronbesittelser ikke en del av Storbritannia eller britisk oversj\xc3\xb8isk territorium. De er selvstyrte besittelser underlagt den britiske kronen (definert som unike i hver jurisdiksjon). Imidlertid er kronbesittelsene internasjonal anerkjent som \xc2\xabterritorier som Storbritannia er ansvarlig for\xc2\xbb. Som resultat av dette er de ikke medlem av Samveldet av nasjoner, EU, og andre internasjonale organisasjoner, men er medlemmer av Det britisk-irske r\xc3\xa5d. De er ikke en del av Den europeiske union (EU), men omfattes likevel av EUs tollunion og Storbritannias tiltredelsestraktat med EU regulerer ellers kronbesittelsenes forhold til EU._NEWLINE_Kronbesittelsene har gjennom sine lovgivende forsamlinger makt til vedta lovgivning som har effekt for dem selv med samtykke fra kronen, Privy Council for Kanal\xc3\xb8yene og viseguvern\xc3\xb8ren for Man. I 2005 fulgte Jersey etter Man og Guernsey i \xc3\xa5 opprette rollen som f\xc3\xb8rsteminister (Chief Minister) for \xc3\xa5 tjenestegj\xc3\xb8re som \xc3\xb8yas regjeringsleder.'